Bridge House School

duimnael|Bridge House School

Bridge House Skool, algemeen na verwys as Bridge House, is 'n Engelstalige privaatskool in die Kaapse Wynland aan die 
 Bergrivier en tussen Franschhoek, Stellenbosch en Paarl. Dit dien meer as 800 meisies en seuns van pre-primêr tot gr. 12 met 'n satelliet-speelskool op die Paarl Valley-gholflandgoed (2015). Bridge House is lid van die Onafhanklike Skolevereniging van Suider-Afrika (OSVSA) en die internasionale “Round Square”-organisasie. Die skool se leuse is “Leer Lewenslank” (“Learning for Life” in Engels).

 Geskiedenis 

Bridge House is gestig deur 'n groep plaaslike families, naamlik die Huxter-, Friedman- en Rand-gesinne, as 'n nie-winsgewende maatskappy en het op 19 Januarie 1995 met 54 leerlinge geopen. Die skool was oorspronklik in 'n staatskoolgebou in Simondium gehuisves tot in 1997, waarna hersoneringsaansoeke gelewer en goedgekeur is vir die skool om 'n nuwe terrein in die Bergriviervallei op die plaas Waterval te betrek. In Julie 1998 het die skool verskuif na die nuwe en groter kampus wat op 'n 10 ha stuk grond geleë is, 10 km buite Franschhoek; 'n onontwikkelde hoek van die plaas naby die Bergrivierbrug geskenk deur wyle Graham Beck in 1994.Our history/Ons geskiedenis  Bridge House besit tans 28 ha grond nadat 'n skenking van 'n addisionele 18 ha ontvang is.

 Kampus en geboue 

In 1999 is die swembad en tennisbane bygevoeg, gevolg deur die binnenshuise sportsentrum. Die Barnyardteater met 450 sitplekke is in 2002 gebou en in gebruik geneem gedurende 2003. 'n Nuwe skoolgebou met sewe klaskamers, administratiewe kantore en 'n personeelkamer is bygevoeg. Die skoolgebou is uitgebrei in 2009 met verdere klaskamers. Die eerste koshuis, Huis Bellegam, geopen in die derde kwartaal van 2004 en met die byvoeging van Waterval Huis in 2008, het die koshuiskapasiteit verdubbel. Die Renaissance Sentrum wat ses nuwe klaskamers huisves, is in November 2013 voltooi tesame met die leersentrum. Hugenote Huis, die derde koshuis, is aan die einde van 2013 voltooi om die totale kapasiteit tot 140 koshuisgangers te vermeeder. In die derde kwartaal van 2015, is die preprimêre gebou en fasiliteite deur 'n speelskoolklas en al die preprimêre kinders ingeneem. Konstruksie van 'n vierde koshuis word beplan vir gebruik in 2017.

 Missie en waardes 

Bridge House posisioneer homself as 'n globaalrelevante en volhoubare leergemeenskap, gerig op ontwikkeling van elke individu se potensiaal om te lei, innoveer en te dien met selfvertroue in 'n veranderende wêreld. Bridge House se missie is gegrond op die volgende waardes: Our philosophy/Ons filosofie 

 Integriteit
 Liefde en deernis
 Gesondheid en lewenskrag
 Positiewe ingesteldheid
 Leer lewenslank
 Eerlikheid
 Demonstreer van vergifnis
 Selfkennis
 Bevryding van ander
 Oopheid vir nuwe idees

 Kurrikulum 

Bridge House bied 'n breë, innoverende en moderne kurrikulum gemik op die ontwikkeling van hoogsgemotiveerde, gebalanseerde en bekwame mense, goed voorbereid om die uitdagings wat hul in die gesig staar wanneer hulle die skool verlaat, aan te pak.

Tale:

Bridge House is 'n Engelsmediumskool. Alle leerders word in Engels (huistaal) onderrig. Afrikaans word as addisionele taal onderrig. Frans en Duits (tweede addisionele taalvlak) word as keusevakke in graad 10, 11 en 12 aangebied.

Speelskool:

Bridge House voorsien in die behoeftes van 3- tot 4-jariges by die speelskool.
Twee klasse vir 2– en 3-jarige kinders is by 'n satellietspeelskool geleë by Pearl Valley-gholflandgoed. Die skooltjie word besit deur Bridge House, maar die geboue en fasiliteite behoort aan Pearl Valley.

Een speelskoolklas vir 3– tot 4-jariges is by Bridge House op kampus in die speelskoolgebou. Dit het goed toegeruste klaskamers en buitemuurse fasiliteite.

Die program is gestruktureerd volgens die beste praktyke en daar is 'n gunstige volwassene / kind verhouding, met 'n onderwyser en assistent per groep.

Pre - primêr:

Hierdie fase by Bridge House het drie klasse vir 5-6 jariges in graad 0 en twee klasse van 4-5 jariges in  graad 00 .

Junior Primêr:

Die leerplan is uitkomsgebaseerd en volgens die Nasionale kurrikulumverklaring van Suid-Afrika.
Onder die leerareas van Tale, Wiskunde en Lewensvaardighede, is die volgende onderwerpe bekendgestel:

Engels Geletterdheid
Gespreks-Afrikaans
Gespreks-Xhosa
Wiskunde
Sosiale en natuurwetenskappe temas in 'n geïntegreerde studiebenadering
Handskrif
Liggaamlike Opvoeding
Skeppende Kunste waarin Klasmusiek, Drama en Kuns geinkorporeer word
Inligtingstegnologie.

Juniorprimêre klasgroottes is tot 'n maksimum van 24 per klas gehou en is ko-ed asook gemengdevermoë.

Senior Primêr:

Die kurrikulum is in lyn met die Suid-Afrikaanse nasionale riglyne.
Slegs op graad 7-vlak skryf die kinders formele eksamens.
Klasse bevat nie meer as 24 leerlinge nie.
Akademiese ondersteuning word gegee deur onderwysers as deel van die weeklikse program.

Engels word as Eerste (Huis) taal onderrig.
Afrikaans word gedoseer as Eerste Addisionele Taal, maar word as gevorderde, standaard of intensiewe klasse aangebied.

Vakgebiede gedek:
Wiskunde
Wetenskap
Geskiedenis
Aardrykskunde
Tegnologie
Ekonomiese en Bestuurswetenskappe
Rekenaarvaardighede
Gespreks-Xhosa word aangebied tot Graad 7.

Opvoedkundige Ondersteuning Eenheid:

Die Prep OOE sluit in 'n spraakterapeut, 2 spesialisremediërende / ondersteuningsonderwysers en 'n arbeidsterapeut.

Die Opvoedkundige Ondersteuning Eenheid (OOE) gebaseer in die hoërskool bied akademiese, sosiale, emosionele en gedragsprobleme ondersteuning aan alle Hoërskool leerlinge. 'n Opvoedkundige sielkundige en 'n NiLD Opvoedkundige terapeut is beskikbaar om te konsulteer met leerlinge op 'n een-tot-een basis, sowel as in 'n klein groep formate waar eweknie-ondersteuning en leer aangemoedig word.

Hoërskool:

Van Graad 8- en 9-leerders word verwag om al die leerareas wat deur die Algemene Onderwys en Opleiding-vlak (AOO) geassesseer word, te bestudeer wat al die leerders in Suid-Afrikaanse skole voltooi aan die einde van graad 9.

Tale en Geletterdheid (Afrikaans en Engels; en Frans of Duits)
Wiskundige Geletterdheid / Wiskunde
Menslike en Sosiale Wetenskappe (Aardrykskunde en Geskiedenis)
Ekonomiese en Bestuurswetenskappe (Ekonomie en Rekeningkunde)
Natuurwetenskappe (Biologie en Natuur- en Skeikunde)
Kulturele Studies (kuns, drama, musiek en fotografie)
Lewensoriëntering
Tegnologie.

Bridge House-matriekleerlinge skryf die Onafhanklike Eksamenraad se matriekeksamen. In graad 10, 11 en 12 bied die skool die volgende vakke:

Gevorderde Program Engels
Engels Huistaal
Afrikaans - Eerste Addisionele Taal
Frans
Duits
Gevorderde Program Wiskunde
Wiskunde
Wiskundige Geletterdheid
Lewensoriëntering
Aardrykskunde
Natuur- en Skeikunde
Ekonomie
Lewenswetenskappe
Dramatiese Kunste
Visuele kunste
Rekeningkunde
Rekenaartoepassingstegnologie
Inligtingstegnologie
Geskiedenis
Musiek

 Moderne tegnologie 
Bridge House se Inligtingstegnologiesentrum bied aan leerders die mees gevorderde fasiliteite om op alle skoolvlakke hul rekenaarvaardighede te help ontwikkel.

Leerlinge leer om hierdie moderne tegnologie en die wye veld oor alle aspekte te gebruik vanaf preprimêr tot in matriek.
Dit word dwarsdeur die kurrikulum gebruik, om beide die inhoud en programme te leer ken.
Die skool het sedert Januarie 2016 'n verpligte iPad-program in werking gestel.

 Wyer-klaskamer aktiwiteite 

 Kampe en uitstappies 

Alle klasse neem deel aan uitstappies na plekke van belang. Hierdie uitstappies vorm deel van die verpligte kurrikulum.
Elke leerder vanaf graad 1 tot matriek is verplig om jaarliks een kamp by te woon.

 Noodhulp 
In graad 7 en graad 10 vorm 'n basiese noodhulp- en lewensreddingkursus deel van die kurrikulum.

 Gemeenskapsdeelname 
Die skool is betrokke by verskeie gemeenskapsvennootskappe.
Een so ŉ projek is die Philippolis Community Partnership waar graad 10- en 11-leerders kan deelneem in 'n diensprojek in Philippolis.

 Internasionale Uitwisseling 
'n Aantal graad 10-leerders neem deel aan internasionale uitruile na lande soos bv. Thailand, Indië, Australië,Nieu-Seeland, Kanada, die VSA, Duitsland, Denemarke, die Verenigde Koningryk en Peru.

Round Square
Bridge House is as 'n volle lid van die “Round Square” aanvaar by die Internasionale Konferensie wat in 2006 in Gordonstoun plaasgevind het. “Round Square” is 'n wêreldwye assosiasie van meer as 80 skole op 5 vastelande.

Skole wat aan die “Round Square” behoort word gelei deur die volgende ideale:
• Internasionale begrip
• Demokrasie
• Omgewing
• Avontuur
• Leierskap
• Diens

 Leerlingleierskap 

Senior primêr
Graad 7 leerlinge word aangemoedig om in te skryf vir die “Learning for Life Leadership Programme” wat deur Chris Storey, 'n vorige Hoof van die voorbereidingskool, ontwikkel is.

Die program bevorder hoë vlakke van inisiatief, selfmotivering en aanspreeklikheid. 

Kollege
Elke kwartaal kies studente verteenwoordigers van elke klas om op die studenteraad te dien. Hierdie raad word deur die Studenteleierskapraad se uitvoerende beampte gekoördineer en gelei.

Die Studenteleierskapraad word jaarliks deur die leerlinge gekies, en bestaan uit agt graad 12-leerlinge, ses huiskapteins, 'n seunskoshuishoof, 'n dogterskoshuishoof asook 'n hoof van die “Round Square”.
Die uitvoerende raad word deur die studenteliggaam verkies nadat hulle hul veldtogte gepubliseer het, plakkate by die skool opgerig het en hul veldtogtoespraak voor die skool gelewer het. Die personeel tree slegs as die verkiesingskomitee op, maar is nie stemgeregtig nie.

 Kulturele aktiwiteite 

Musiek, kuns en drama vorm die basis van die kulturele program. Bridge House bied individuele onderrig vir musiekstudente in die volgende dissiplines, óf as 'n buitemuurse aktiwiteit, óf as 'n kurrikulumonderwerp:

 klavier
 elektroniese klawerbord
 blokfluit
 fluit
 klarinet
 saksofoon
 kitaar (elektriese en akoestiese)
 trompet
 tromboon
 Franse horing
 viool
 viola
 dromme
 sang

Alle studente word blootgestel aan verskillende style van Kuns en Drama. Hierdie vorm deel van die kurrikulum van graad 8 en is beskikbaar as keusevakke van graad 10 tot 12. Daar is 'n aansienlike klem op kulturele opvoeding en kollegestudente kry ook die geleentheid om aan internasionale kulturele toere deel te neem.

 Interhuisspanne 
Daar is drie sporthuise by Bridge House: Helios, Olympia en Alexandrië. Elke nuwe student word ingedeel in 'n huis waarin hulle bly tot in Graad 12. Die drie huise ding mee in die interhuistoernooie soos swem, atletiek, rugby, waterpolo, hokkie en netbal. Die huiskapteins neem verantwoordelikheid vir die bestuur van die huise onder die toesig van 'n onderwyser wat as die hoof van die huis dien.

 Sport en sportbyeenkomste 

Deelname aan sport op hoërskoolvlak is verpligtend. 'n Aantal nasionale toere word onderneem deur die loop van die jaar. Oorsese toere word elke tweede jaar beplan. Die volgende sportsoorte word aangebied op laer- en hoërskoolvlak:

 veldhokkie
 binnenshuise hokkie
 netbal
 krieket
 swem
 sokker
 rugby
 tennis
 kanovaart
 waterpolo

Verskeie sportfeeste word jaarliks by Bridge House aangebied. Die Bridge House Myl is 'n oopwaterswemdag wat jaarliks deur die skool gereël en by die Bergrivierdam gehou word.

 Erkenning 
Bridge House School plaas groot waarde en klem op akademiese uitnemendheid en prestasie. Tot op hede het die skool 'n 100% slaagsyfer, met 'n hoë persentasie van sy leerders wat 'n BA-graad slaagsyfer behaal het.
Bridge House School behou sy plek onder die beste skole in die land met studente wat gereeld die IEB lys van top presterende leerders haal.

In Maart 2016 het Bridge House School 'n sertifikaat van erkenning ontvang by 'n geleentheid wat deur die Universiteit van Stellenbosch aangebied is, wat skole erken wat in die afgelope vyf jaar deurlopend uitsonderlike akademiese resultate gelewer het. 

Tot op datum het 40 leerlinge van Bridge House School al 'n “Gold President Award” ontvang. Die toekenningsgeleentheid word geëer deur die bywoning van die koninklike graaf en gravin van Wessex.

 Voormalige hoofde 
Lloyd Smuts (Skoolhoof): 1994 - 1997
Allan Graham (Skoolhoof): 1997 - 2002
Chris Storey (Voorbereidingskoolhoof): 1998 - 2007
Anne van Zyl (Skool- en Kollegehoof): 2002 - 2010
Melvin King (Voorbereidingskoolhoof): 2007 – 2014
Mike Russel (Skool- en Kollegehoof): 2010 – 2016
Marc Barrow (Voorbereidingskoolhoof): 2014 – 2016

 Noemenswaardige personeel 
Anne van Zyl, skoolhoof vanaf 2002 tot 2010, is aangestel as die hoof van die “Oprah Winfrey Leadership Academy for Girls” in 2010. 
Melvin King, Voorbereidingskoolhoof vanaf 2007 tot 2014, is aangestel as die hoof van die “Oprah Winfrey Leadership Academy for Girls” in 2014.

 Alumni 
Bridge House se Oudleerdersvereniging (BHPPA) vir Alumni skep 'n netwerk van kontakte, en om in die toekoms te dien op die "Bridge House Educational Foundation Trust". Studente wat matrikuleer by Bridge House ontvang 'n das (vir seuns) en 'n serp (vir meisies) as 'n simbool van hul alumnistatus.

 Bestuurstrukture 
Die skool word deur 'n Raad van Direkteure met vyftien lede beheer. Die “Bridge House Education Foundation” is 'n trust wat die skoolterrein en sy geboue besit. Die Trust bestaan uit 'n Stigtingstrustee, onafhanklike trustees en vier Ouertrustees.

 Verwysings 

Kategorie:Skole in die Wes-Kaap